Hindistonda shifokorlar 7 yoshli bolaning 526 ta ortiqcha tishini olib tashladi

Hindistonda shifokorlar yetti yoshli bolaning 526 ta ortiqcha tishini olib tashladi. Bu haqda “Korresppondent.net” xabar berdi.

Bolakay pastki jag‘idagi kuchli og‘riqdan shikoyat qilgan. Kompyuter tomografiyasi va rentgen tekshiruvlarida bolaning og‘zida mayda rudimentar tishlar bo‘lgan shish borligi aniqlangan.
Shifokorlar uni zudlik bilan operatsiya qilish kerakligini aytgan va bir necha soat davomida tishlarni olib tashlagan.
Endilikda bolaning og‘zida 21 ta tish qolgan. Bu esa uning yoshiga nisbatan normal holat hisoblanadi. 16 yoshga to‘lganida u implant tishlarga ehtiyoj sezishi mumkin, deyiladi xabarda.